નવી દિલ્હીઃ ત્રણ માસ પૂર્વે ગુજરાતમાં શરૂ થયેલું પાટીદાર અનામત આંદોલન હવે રાષ્ટ્રીય અને આંતરરાષ્ટ્રીય ફલક પર પગરણ માંડી રહ્યું છે. આજે અચાનક આ આંદોલનને હાર્દિક પટેલે નવો મોડ આપ્યો છે. અણધારી અને અચાનક જાહેરાતો માટે જાણીતા હાર્દિકે આજે પટેલ નવનિર્માણ સેનાની સત્તાવાર જાહેરાત કરી છે. હાર્દિકે કહ્યું કે, આ બિનરાજકીય સંગઠન છે તેથી દેશના તમામ પાટીદારોના હક માટે લડાઈ લડશે. આ સાથે હાર્દિકે નીતિશકુમારને પણ સમર્થન જાહેર કર્યું છે.